stanford-oval/wikipedia huggingface dataset:
Lancia Stratos
Historia

Auton suunnittelusta vastasi Marcello Gandini, joka sai ideansa luomastaan prototyypistä Torinon autonäyttelyssä vuonna 1970. Auton nimen on väitetty juontuvan suunnittelijoiden ajatelleen auton näyttäneen joltain, joka on tullut stratosfääristä. Stratoksen futuristinen ja radikaalinen muotoilu johti Gandinin prototyypin, sekä tuulitunnelissa tehtyjen testien myötä, jossa pyrittiin saavuttamaan mahdollisimman pieni ilmanvastus.
Fiatin omistuksessa ollut Lancia hyötyi emoyhtiöstään moottorien suhteen. Fiatilla oli 1970-luvulla suuri omistusosuus Ferrarista ja Lancian projektiin Fiat konsernista tullut Pierre Ugo Gobatto oli aikaisemmin työskennellyt Fiatin edustajana Ferrarilla. Hän huomasi Ferrari Dino 246 olevan lähellä tuotannon loppua, jonka myötä Ferrarilta jäisi käyttämättömiä moottoreita.
Suunnitteluun tuli mukaan Gianpaolo Dallara, joka yhdessä Gandinin kanssa loi alkuperäisestä prototyypistä toteuttamiskelpoisen urheiluauton. Ensimmäisen prototyyppi Stratoksesta oli määrä esitellä Torinossa marraskuussa 1971, mutta autoa ei saatu vielä valmiiksi. Lopulta auto esiteltiin vuoden 1972 Torinon autonäyttelyssä, johon oli otettu Ferrari Dinosta peräisin oleva 2,4 litrainen V6-moottori.
Moottori (katuversio)

2.4 V6 (2418 cm3) - 190 hv @ 7000 r/min, 217 Nm @ 4500 r/min
WRC voitot

|   #   | Kausi | Osakilpailu | Kuljettaja | Kartanlukija |
| --- | --- | --- | --- | --- |
| 1 | 1974 |  16. Sanremon ralli |  Sandro Munari |  Mario Mannucci |
| 2 | 1974 |  3. Kanadan ralli |  Sandro Munari |  Mario Mannucci |
| 3 | 1974 |  18. Korsikan ralli |  Jean-Claude Andruet |  Michèle Petit |
| 4 | 1975 |  43. Monte Carlo -ralli |  Sandro Munari |  Mario Mannucci |
| 5 | 1975 |  25. Ruotsin ralli |  Björn Waldegård |  Hans Thorszelius |
| 6 | 1975 |  17. Sanremon ralli |  Björn Waldegård |  Hans Thorszelius |
| 7 | 1975 |  19. Korsikan ralli |  Bernard Darniche |  Alain Mahé |
| 8 | 1976 |  44. Monte Carlo -ralli |  Sandro Munari |  Silvio Maiga |
| 9 | 1976 |  10. Portugalin ralli |  Sandro Munari |  Silvio Maiga |
| 10 | 1976 |  18. Sanremon ralli |  Björn Waldegård |  Hans Thorszelius |
| 11 | 1976 |  20. Korsikan ralli |  Sandro Munari |  Silvio Maiga |
| 12 | 1977 |  45. Monte Carlo -ralli |  Sandro Munari |  Silvio Maiga |
| 13 | 1978 |  20. Sanremon ralli |  Markku Alén |  Ilkka Kivimäki |
| 14 | 1978 |  26. Katalonian ralli |  Tony Carello |  |
| 15 | 1979 |  47. Monte Carlo -ralli |  Bernard Darniche |  Alain Mahé |
| 16 | 1979 |  21. Sanremon ralli |  Antonio "Tony" Fassina |  Mauro Mannini |
| 17 | 1979 |  23. Korsikan ralli |  Bernard Darniche |  Alain Mahé |
| 18 | 1981 |  25. Korsikan ralli |  Bernard Darniche |  Alain Mahé |
Aiheesta muualla

Wikimedia Commonsissa on kuvia tai muita tiedostoja aiheesta .
History (englanniksi)
Lancian (Lancia Automobiles S.p.A.) automallit
Loosi

| --- | --- |
:  Määritelmä:  (myös looši tai loossi) 1. osasto, aitio; ravintolan erillinen matalilla väliseinillä erotettu osa  2. paikallisosasto 
: Wikipediassa ei tällä hetkellä ole varsinaista artikkelia aiheesta Loosi. Katso loosi Wikisanakirjasta, vapaasta sanakirjasta.  Voit aloittaa aihetta käsittelevän artikkelin Wikipediaan , mutta kirjoita enemmän kuin vain sanakirjamääritelmä.
Lauluntekijä (albumi)

| Lauluntekijä Kauko Röyhkä |
| --- | --- | --- |

Kokoelmalevyn tiedot
 Äänitetty : 1980–2006
 Julkaistu: 2006
 Tyylilaji: poprock
 Levy-yhtiö: Ranka Recordings
Listasijoitukset
  39.
Kauko Röyhkän muut julkaisut
| Elämä ja kuolema 2005 | Lauluntekijä 2006 | Kauko Röyhkä & Riku Mattila 2008 |
Lauluntekijä on Kauko Röyhkän viimeisin, ja järjestyksessään 13. kokoelmalevy, ja toinen tuplakokoelma. Se julkaistiin vuonna 2006. Kokoelma sisältää Röyhkän itsensä valitsemia kappaleita koko hänen uraltaan, sekä kokoelmaa varten äänitetyn uuden kappaleen "Amerikka".
Albumi nousi Suomen virallisen listan sijalle 39.
Kappaleet

| --- | --- |
 CD 1 Amerikka (ennenjulkaisematon)  Steppaillen  Lauralle  Hammerfest  Miss Farkku-Suomi  Nivelet  Kovat pojat  Hän elää yksin  Ihmelapsen viimeiset hetket  50-luvun kerrostalot  Helena  Soita se taas, Rainer  Majavalakki  Paska kaupunki  Talo meren rannalla  Pastoraali  Mainostaulujen taakse  Sinä teit sen taas, Marjaana  Melankolia :  CD 2 Paha maa  Shangri-La  Kesäpäivä  Hipit vanhemmat  Tuntemattomalle  Kaislikkonainen  Observatorion mäellä  Maa on voimaa  Olen messias  Etsijät  Ruosteinen kuu  Kevät  Talvella  Noita  Uusia tansseja  Lapin poika  Sinä olet tähti  Miljoonapulu
Tuotanto

Herra Ylppö – kansikuva
Nauska – kuva
Arvostelut

Noise.fi:
Lenka Fárová

| Lenka Fárová |
| --- | --- |
 Lenka Fárová vounna 2020.
Henkilötiedot
Syntynyt: 5. maaliskuuta 1970 (ikä 54) Praha
Ammatti:  kirjallisuuden tšekintäjä, yliopisto-opettaja, kirjallisuukriitikko
Kirjailija
Äidinkieli: tšekki
Tuotannon kieli: tšekki, suomi
Palkinnot
 Suomen Leijonan ritarikuntan 1. luokan risti (2020) 
Aiheesta muualla
Löydä lisää kirjailijoitaKirjallisuuden teemasivulta
Lenka Fárová (s.  5. maaliskuuta 1970 Praha, Tšekkoslovakia) on tšekkiläinen kääntäjä, kirjallisuukriitikko sekä yliopisto-opettaja. Hän on kääntänyt laajasti suomenkielistä kirjallisuutta tšekiksi. Fárová on Kaarlen yliopiston Germaanisten kielten tutkimusinstituutin apulaisjohtaja.
Ura

Fárová aloitti suomen- ja englannin kielten opiskelunsa Prahan Kaarlen yliopiston humanistisessa tiedekunnassa vuonna 1988. Hän valmistui 1993 ja kirjoitti Pro gradunsa aiheesta Suomalainen kirjallisuus Tšekissä. Suomen kielen tohtoriksi Fárová valmistui vuonna 2003. Hänen väitöskirjansa käsitteli suomenkielisten verbien valensseja.
Kaarlen yliopston lisäksi Fárová on opiskellut myös Jyväskylän-, Helsingin-, sekä Joensuun yliopistoissa. Nykyään hän opettaa Kaarlen yliopistossa suomea ja toimii sen Germaanisten kielten tutkimusinstituutin apulaisjohtajana.
Fárován kirjoituksia julkaistaan säännöllisesti iLiteratura -verkkolehdessä. Hän on johtanut lehden suomen kieltä ja kulttuuria käsittelevää osastoa vuodesta 2005.
Käännökset > Romaanit

Leena Lehtolainen: Spirála smrti. Hejkal, 2009 (alkuteos Kuolemanspiraali)
Leena Lehtolainen: Bodyguardka. Argo, 2014 (alkuteos Henkivartija)
Leena Lehtolainen: Bodyguardka II. - Lev práva. Argo, 2014 (alkuteos Oikeuden jalopeura)
Tommi Kinnunen: Čtyřcestí. Argo, 2016 (alkuteos Neljäntienristeys)
Pentti Saarikoski: Čas v Praze. dybbuk, 2017 (alkuteos Aika Prahassa)
Katja Kettu: Můra. Argo, 2017 (alkuteos Yöperhonen)
Tommi Kinnunen: Vystrkov. Argo, 2018 (alkuteos Lopotti)
Juha Hurme: Tivoli. Labyrint, 2018 (alkuteos Tivoli)
Rosa Liksom: Paní plukovníková. Kniha Zlín, 2019 (alkuteos Everstinna)
Pentti Haanpää: Rýžovači zlata. Český rozhlas Vltava, 2020 (alkuteos Kullanhuuhtojat)
Pentti Haanpää: Poslední cesta. Český rozhlas Vltava, 2020 (alkuteos Viimeinen matka)
Martta Kaukonen: Krvavý motýl. Kniha Zlín, 2023 (alkuteos Terapiassa)
Käännökset > Lastenkirjat

Aino Havukainen ja Sami Toivonen: Tatu a Patu Superhrdinové. Albatros, 2013 (alkuteos Tatu ja Patu supersankareina)
Aino Havukainen ja Sami Toivonen: Tatu a Patu Vesmírné dobrodružství. Albatros, 2013 (alkuteos Tatun ja Patun avaruusseikkailu)
Cristal Snow: Víly a kouzelný dort. Albatros, 2022 (alkuteos Penni Pähkinäsydän ja kauhea kadotuskakku)
Käännökset > Tietokirjat

Eino Jutikkala ja Kauko Pirinen: Dějiny Finska. Lidové noviny, 2001 (alkuteos Suomen historia)
Jessikka Aro: Putininovi trollové. Denník N, (alkuteos Putinin trollit)
Lähteet
Kunnianosoitukset

Tasavallan presidentti Sauli Niinistö myönsi Fároválle Suomen Leijonan ritarikuntan 1. luokan ristin vuonna 2020 suomen kielen ja kulttuurin popularisoinnista Tšekissä.
Aiheesta muualla

Kuvia tai muita tiedostoja aiheesta Lenka Fárová Wikimedia Commonsissa
Luna 7

| Luna 7 |
| --- | --- |
Alkuperäinen nimi:  Луна-7
Tehtävätyyppi:  laskeutuja
Kohde:  Kuu
Laukaisu:  4. lokakuuta 1965 kello 07.56.40 UTC Baikonurin kosmodromi
Massa:  1 504 kg
COSPAR ID::  1965-077A
Luna 7 (ven. Луна-7) oli Neuvostoliiton kuuluotain, joka yritti pehmeää laskeutumista Kuun pinnalle. Jarrutusrakettijärjestelmä käynnistyi liian aikaisin ja luotain törmäsi kuun pintaan Myrskyjen valtamereen Oceanus Procellarumiin 7. lokakuuta 1965, viisi kuukautta sen jälkeen kun Luna 5 oli tuhoutunut lähes samalla tavalla.
Lordi’s Rocktaurant

| Lordi’s Rocktaurant |
| --- | --- |

Perustettu:  2006
Lakkautettu:  2011
Toimitusjohtaja:  Arto Koivuharju
Avainhenkilöt:  Lordi-yhtye
Kotipaikka:  Rovaniemi
Toimiala:  ravintola
Infobox OKVirheellinen NIMI-arvo: 
Lordi’s Rocktaurant oli Rovaniemellä vuosina 2006–2011 toiminut Lordi-aiheinen ravintola. Ravintolassa oli esillä Lordin lavarekvisiittaa ja esiintymisasuja sekä muiden yhtyeiden lahjoittamaa lavarekvisiittaa. Ravintola avattiin näyttävästi joulukuussa 2006 Koskikadulle lähelle Lordin aukiota, ja se sai myös kansainvälistä huomiota. Rovaniemen jouluimago 2010 -opinnäytetyö mainitsi ravintolan yhtenä niistä kohteista, joissa turistit kertoivat kaupungissa vierailleensa.
Ravintolan alakerrassa (Monster Disco Hell) oli alkoholianniskelua ja yläkerrassa ruokaravintola. Ravintolan ruokalista koostui pikaruoasta, kuten pizzasta ja kebabannoksista. Ravintolassa oli myytävänä myös T-paitoja, postikortteja ja tarroja.
Vuonna 2008 Lordi’s Rocktaurant laajeni Rinteenkulma-kauppakeskukseen. Vuonna 2010 Hymy-lehti uutisoi ravintolan talousvaikeuksista, ja ravintolan toiminta lopetettiin vuonna 2011 vuokrasopimuksen päätyttyä. Antti Haasen ohjaaman Monsterimies-dokumenttielokuvan ensimmäiset kuvaukset tehtiin juuri ravintolan lopetettua toimintansa, ja dokumentissa on kohtaus ravintolan purkamisesta.
Aiheesta muualla

Viralliset sivusto. (Internet Archive)
Lego Harry Potter: Years 1–4

| Lego Harry Potter: Years 1-4 |
| --- | --- |

Kehittäjä:  Traveller's Tales
Julkaisija:  Warner Bros. Electronic Arts
Jakelija:  Steam, GOG.com, Humble Store, Nintendo eShop, PlayStation Now, App Store, PlayStation Store ja Google Play
Ohjaaja:  Jon Burton
Pelisarja:  Lego Harry Potter
Julkaistu:  P-A 29. kesäkuuta 2010 EU 25. kesäkuuta 2010 AUS 29. kesäkuuta 2010
Lajityyppi:  Toimintaseikkailupeli
Pelimuoto:  Yksinpeli, kaksinpeli
Ikäluokitus:  ESRB: E10+  PEGI: 7
Alusta:  PlayStation 3, PlayStation 4, Wii, PSP, Nintendo DS, Microsoft Windows, Xbox 360, PC, Nintendo Switch
Jakelumuoto:  Blu-ray, DVD
Lisää peliartikkeleitaVideopelien teemasivulla
Infobox OK   : 
Lego Harry Potter: Years 1–4 on vuonna 2010 julkaistu videopeli, joka perustuu Lego Harry Potter -lelusarjaan. Sen kehitti Traveller’s Tales ja julkaisi Warner Bros. Pelin tarinaan sisältyy neljä ensimmäistä Harry Potter -kirjaa ja -elokuvaa: Viisasten kivi, Salaisuuksien kammio, Azkabanin vanki sekä Liekehtivä pikari.
Pelattavuus

Pelissä voi pelata 167 hahmolla, paitsi PSP- ja Nintendo DS -versioissa, joissa hahmoja on vähän yli sata. Pelattavista hahmoista tunnetuimpia ovat Harry Potter, Ron Weasley, Hermione Granger ja Albus Dumbledore, mutta pelissä on myös vähemmän tunnettuja hahmoja, kuten Hagridin koira Tora sekä herra ja rouva Mason.
Kuten pelissä Lego Indiana Jones 2: The Adventure Continues, pelissä voi luoda oman tason jo valmiina olevien lisäksi. Ominaisuus ei ole tarjolla PSP- ja Nintendo DS -versioissa. Muissa tasoissa seikkaillaan muun muassa Salaisuuksien kammiossa, Viistokujalla ja Tylypahkan viereisellä järvellä (kutsuttu neljännessä elokuvassa Mustajärveksi). Pelissä pääsee kulkemaan vapaasti eri Tylypahkan alueilla, kuten myös Viistokujalla.
Luhtapiispa

| Luhtapiispa |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kutojat Ploceidae
Suku::  Piispat Euplectes
Laji::  hartlaubi
Kaksiosainen nimi
 Euplectes hartlaubi  (Barboza du Bocage, 1878) 
Katso myös
   Luhtapiispa Wikispeciesissä   Luhtapiispa Commonsissa 
Infobox OKNimi-testi OKIUCN-testi OK: 
Luhtapiispa (Euplectes hartlaubi) on afrikkalainen kutojiin kuuluva varpuslintu. Euplectes-sukuun (William Swainson, 1829) kuuluu 17 lajia. Luhtapiispa on nimetty Gustav Hartlaubin kunniaksi.
Koko ja ulkonäkö

Koiraan paino on noin 41 g.
Esiintyminen

Luhtapiispa elää päiväntasaajaseudulla Afrikassa Nigeriasta, Kamerunista ja Angolasta Ugandaan, Keniaan ja Tansaniaan. Lajin esiintymisalue on kooltaan 720 000 neliökilometriä ja lajin kanta on elinvoimainen.
Lootofagit

Lootofagit (m.kreik. Λωτοφάγοι, Lotofagoi, ”Lootuksensyöjät”) olivat kreikkalaisessa mytologiassa myyttinen kansa, jonka Homeros mainitsee Odysseiassa. He elivät Pohjois-Afrikan rannikolla saaressa, jota antiikin aikana etsittiin Djerbalta ja Kyreneltä.
Lootofagit nauttivat ravinnokseen kukkia, jotka saivat syöjänsä vaipumaan narkoosiseen apatiaan. Kun Odysseus kotimatkallaan saapui heidän saarellensa, hän lähetti kolme miestänsä ottamaan selvää saaren asukkaista. Nämä otettiin ystävällisesti vastaan ja heille tarjottiin lootusta syötäväksi. Heti heidän maistettuaan kukkien makeuden suussaan, he unohtivat kotimatkansa eivätkä enää halunneet palata kotiin. Odysseus joutui hakemaan miehensä takaisin ja köyttämään heidät penkkeihinsä, jotta koko miehistö pääsi jatkamaan matkaa nopeasti saarelta eteenpäin kohti kotia.
Liisi Karttunen

Liisi Karttunen.
Elisabeth (Liisi) Karttunen (6. tammikuuta 1880 Kitee – 20. elokuuta 1957 Kitee) oli suomalainen historiantutkija ja diplomaatti.
Ura

Liisi Karttusen vanhemmat olivat Kiteen kappalainen, varapastori Karl Karttunen ja Eva Maria Telén. Hän pääsi ylioppilaaksi 1899 ja valmistui filosofian kandidaatiksi 1905. Karttunen työskenteli vuodesta 1907 alkaen Roomassa Henry Biaudet’n johtamassa Vatikaanin arkistoja tutkineessa ryhmässä. Karttunen tutki erityisesti vastauskonpuhdistuksen ajan katolista kirkkoa sekä Vatikaanin suhteita Pohjoismaihin. Hän väitteli tohtoriksi 1910, väitöskirjan nimi oli Antonio Possevino: Un diplomate pontifical au 16e siécle.
Suomen itsenäistyttyä Karttunen oli vuodesta 1919 Suomen Rooman-suurlähetystön palveluksessa kulttuuri- ja sanomalehtiavustajana sekä puolen vuoden ajan 1935–1937 Suomen va. asiainhoitajana Roomassa. Palattuaan Suomeen 1944 hän oli 1944–1948 ulkoministeriön palveluksessa.
Myös Karttusen veljet Uuno ja Kaarlo työskentelivät jonkin aikaa Biaudet’n ryhmässä ja väittelivät tohtoreiksi. Karttusen sisar Iina Karttunen väitteli hengellisten laulujen säveltäjistä.
Teoksia

Antonio Possevino: Un diplomate pontifical au XVI:e siècle, väitöskirja. Helsingfors 1908
Chiffres diplomatiques des nonces de Pologne vers la fin du XVI:e siècle extraits des archives des princes Chigi, á Rome. Suomalainen tiedeakatemia, Helsinki 1911
Erik Schnack, un converti suédois. Suomalainen tiedeakatemia, Helsinki 1911
Grégoire XIII comme politicien et souverain. Suomalainen tiedeakatemia, Helsinki 1911
Les nonciatures apostoliques permanentes de 1650 à 1800. Suomalainen tiedeakatemia, Helsinki 1912
Kirjallisuutta

Mustonen, Kaisa: Liisi Karttunen, vuosisadan alun historiantutkija Henry Biaudet’n ryhmässä: Suomalainen tutkimusinstituutti Roomassa 1909–1915. Pro gradu, Joensuun yliopisto 1997
Palosuo, V. J.: La dottoressa: Liisi Karttunen Roomassa 1907–1944. Helsinki 1991
Garritzen, Elise: Lähteiden lumoamat: Henry Biaudet, Liisi Karttunen ja suomalainen historiantutkimus Roomassa 1900-luvun alussa. SKS 2011.
Aiheesta muualla

Väisänen, Maija: / Karttunen, Liisi (1880–1957). Kansallisbiografia-verkkojulkaisu (maksullinen).  14.9.2015. Helsinki:  Suomalaisen Kirjallisuuden Seura.
Lisää luettavaa aiheesta Liisi Karttunen on Wikiaineistossa  Luettelo Liisi Karttusen lehtiartikkeleista
Lunar Atmosphere and Dust Environment Explorer

| Lunar Atmosphere and Dust Environment Explorer |
| --- | --- |
 Taiteilijan näkemys LADENista kuun kiertoradalla
Organisaatio:  NASA
Tehtävätyyppi:  Kaasukehän, pinnan olosuhteiden ja kuupölyn tutkimus
Kohde:  Kuu
Laukaisu:  8. syyskuuta 2013
Laukaisualus:  Minotaur V
Kohteessa:  6. lokakuuta 2013
Tehtävän kesto:  160 päivää
Massa:  383 kg
Teho:  295 W
Aiheesta muualla
Virallinen sivusto
Lunar Atmosphere and Dust Environment Explorer (lyhenne LADEE) oli NASAn miehittämätön avaruusluotain, joka tutki Kuun kaasukehää, pinnanläheisiä olosuhteita ja kuupölyä. Luotain laukaistiin matkaan 8. syyskuuta 2013 Minotaur V -kantoraketilla, ja Kuun kiertoradalle se saapui 6. lokakuuta. Varsinainen tutkimusvaihe kesti marraskuulta seuraavan vuoden maaliskuulle. 17. huhtikuuta 2014 (PDT) luotain törmäsi suunnitellusti Kuun pintaan.
Luotaimen ja Maassa sijainneen lennonjohdon välisessä tietoliikenteessä käytettiin radiolinkin sijaan laseryhteyttä.
Aiheesta muualla

Kuvia tai muita tiedostoja aiheesta Lunar Atmosphere and Dust Environment Explorer Wikimedia Commonsissa
Lunan piirikunta

Lunan piirikunta (engl. Luna County) on Yhdysvaltojen New Mexicon osavaltiossa sijaitseva piirikunta. Sen väkiluku oli 23 709 vuonna 2019. Piirikunnan hallintokeskus on Demingin kaupunki. Piirikunta perustettiin 16. maaliskuuta 1901.
Aiheesta muualla

Kuvia tai muita tiedostoja aiheesta Lunan piirikunta Wikimedia Commonsissa
Larry Hankin

| Larry Hankin |
| --- | --- |

Henkilötiedot
Syntynyt: 31. elokuuta 1940 (ikä 84) New York
Kansalaisuus:  Yhdysvallat
Ammatti:  näyttelijä, koomikko, käsikirjoittaja, ohjaaja ja tuottaja
Aiheesta muualla
Viralliset kotisivut
IMDb 
Elonet
AllMovie
Larry Hankin (s. 31. elokuuta 1940, New York) on yhdysvaltalainen näyttelijä, koomikko, käsikirjoittaja, ohjaaja ja tuottaja. Hänet tunnetaan ehkä parhaiten Mr. Hecklesin roolista televisiosarjassa Frendit ja Charley Buttsin roolista Pako Alcatrazista -elokuvassa.
Hankin lähti vanhempiensa mieliksi opiskelemaan Syracusen yliopistoon ja valmistui sieltä teolliseksi muotoilijaksi, jonka jälkeen muutti Greenwich Villageen New Yorkiin, jossa alkoi tehdä stand up -komiikkaa. Sieltä hän muutti Los Angelesiin, jossa hän näytteli televisiosarjoissa ja elokuvissa. Myöhemmin hän alkoi myös käsikirjoittamaan, ohjaamaan ja tuottamaan.
Filmografiaa > Elokuvia

The Eden Theory, Farmer Joe, (2021)
El Camino: Breaking Bad -elokuva (El Camino: A Breaking Bad Movie), vanha Joe, (2019)
The Mourning, (2014)
Pain & Gain, (2013)
BuzzKill, (2008)
Reach for Me, (2008)
The Outlaw Emmett Deemus, Emmett Deemus, (käsikirjoittaja, tuottaja, 2008)
The Alphabet Killer, (2007)
Hard Ground, Toothless, (2003)
The Independent, William Henry Ellis, (2000)
Rahalla saa (Money Talks), Roland, (1997)
Vegas vie voiton (Vegas Vacation), saarnaaja, (1997)
Billy Madison, Carl Alphonse, (1995)
Pat – ikuinen arvoitus (It's Pat), valvoja postissa, (1994)
Dinojengi karkuteillä (Prehysteria! 2), Ketchum, (1994)
The Shadow - Varjo (The Shadow), taksinkuljettaja (1994)
Deuce Coupe, Slick Lowry, (1992)
Tiukat paikat (Out on a Limb), Darren, (1992)
Kaveria ei jätetä (T Bone N Weasel), pastori Gluck, (1992)
Tuhon oma (Black Magic Woman), Hank Watfield, (1991)
Pretty Woman, vuokraisäntä, (1991)
Lupa tappaa, Mayerson, (1990)
Yksin kotona, ylikonstaapeli Balzak, (1990)
Nightfall, (1988)
Vauva tulossa (She's Having a Baby), Hank, (1988)
Amazon (Amazon Women on the Moon), mies pubissa, (1987)
Tappava kaunotar (Fatal Beauty), Jerry Murphy, (1987)
Vauhdilla Chicagoon (Planes, Trains and Automobiles), Doobie, (1987)
Aseistettu ja hirveen vaarallinen (Armed and Dangerous), Kokolovitch, (1986)
Rottanaama (Ratboy), Jewell, (1986)
Kaupungin nopeimmat kytät (Running Scared), Ace (1986)
Varma pala (The Sure Thing), rekkakuski, (1985)
Päiväsi ovat luetut (The Star Chamber), etsivä Kenneth Wiggen, (1983)
Uusi puhallus (The Sting II), vammainen, (1983)
Annie, (1982)
Apinajahti (Die Laughing), Bock, (1980)
The Girl, the Gold Watch and Everything, (1980)
Pako Alcatrazista (Escape From Alcatraz), Charley Butts, (1979)
American Hot Wax - kuumaa vahaa (American Hot Wax), (1978)
Doctor Dracula, (1978)
Sota ja rakkaus (Love and Death), Sasha-eno (1975)
Teräsjengi (Steelyard Blues), roskakuski (1972)
Evil Roy Slade, Snake, (1972)
Thumb Tripping, Simp, (1972)
The Phynx, Philbaby, (1970)
Viva Max (Viva Max!), Romero, (1970)
Tyttö sinisissä bikineissä (How Sweet It Is!), poliisi (1968)
Sinun, minun ja meidän (Yours, Mine and Ours), supermarketin myyjä (1968)
Funnyman, Roger, (1967)
Lähde:
Filmografiaa > Televisiosarjoja

Seinfeld, (1989–1998)
Frendit, Mr. Heckles, (kaksi tuotantokautta, 1995–1996)
Alf, (1986)
joka tunnetaan parhaiten Seinfeldistä ja.
Aiheesta muualla

Larry Hankin The Movie Database – TMDb. Viitattu 27.7.2022. (englanniksi)
Lim Soo-kyung

| Lim Soo-kyung> 임수경 |
| --- | --- |

Henkilötiedot
Syntynyt: 1968 Etelä-Korea
Ammatti:  aktivisti ja poliitikko
Muut tiedot
Koulutus: Hankukin yliopisto
Lim Soo-kyung (hangul: 임수경; hanja: 林秀卿; uudistettu latinisaatio: Im Su-gyeong, joskus myös Lim Su-kyung tai Lim Sugyong) on eteläkorealainen aktivisti ja poliitikko, joka tuli erityisen tunnetuksi tekemästään luvattomasta matkasta Pohjois-Koreaan vuonna 1989. Pohjoisessa hänet otettiin juhlallisesti vastaan, mutta etelään palatessaan hän sai vankeustuomion. Tuomionsa jälkeen hän on toiminut esimerkiksi politiikassa ja Etelä-Korean kansalliskokoukseen edustajana.
Elämäkerta > Matka Pohjois-Koreaan

Lim Soo-kyung syntyi vuonna 1968 Etelä-Koreassa. Tunnetuksi hän tuli tempauksestaan vuonna 1989. Lim Soo-kyung opiskeli tuolloin Hankukin yliopistossa Soulissa. Pohjois-Korean pääkaupunki Pjongjangissa järjestettiin vuonna 1989 Maailman nuorison ja opiskelijoiden festivaalit, jotka pidettiin vastauksena kesäolympialaisiin Soulissa vuonna 1988, joista Pohjois-Korea oli jäänyt pois. Lim Soo-kyung osallistui Pjongjangin tapahtumaan ilman Etelä-Korean viranomaisten lupaa. Hän kuvaili itseään opiskelijavaltuutettujen kansallisen neuvoston edustajaksi. Neuvosto oli eräänlainen eteläkorealaisten opiskelijoiden toisinajattelijaryhmä.
Lim Soo-kyungin matkusti yhdessä katolisen papin Moon Kyun-hyunin kanssa Pohjois-Koreaan salaa Japanin ja Saksan kautta. Pohjoisessa kaksikko otettiin vastaan näyttävin juhlamenoin. He laativat useita julistuksia, joissa he tuomitsivat Korean niemimaan jaon ja vaativat ulkomaalaisten joukkojen vetäytymistä alueelta. Kumpikin oli mukana myös niin sanotulla rauhan ja jälleenyhdistymisen marssilla Paektuvuorelta Pohjois-Korean pohjoisrajalta etelään Panmunjomiin Etelä-Korean vastaisella demilitarisoidulla vyöhykkeellä. Rajalla Lim Soo-kyung ja Moon Kyun-hyun yrittivät ylittää rajan etelään, mutta heidän pääsynsä evättiin. Molemmat aloittivat nälkälakon, ja lopulta molemmat päästettiin etelään molempien Koreoiden viettämänä Korean vapauspäivänä 15. elokuuta. Pohjois-Koreassa Lim Soo-kyungista tuli sankari, ja maine säilyi myös hänen palattuaan etelään. Hänestä on painettu esimerkiksi postimerkkejä.
Elämäkerta > Sittemmät vaiheet

Etelä-Korean puolella Lim Soo-kyung ja Moon Kyun-hyun pidätettiin. Kansallisiin turvallisuuslakeihin perusteella Lim Soo-kyung sai kymmenen vuoden ja Moon kahdeksan vuoden tuomion. Molemmat tuomiot lyhennettiin myöhemmin viiden vuoden vankeudeksi. Vankeudesta vapauduttuaan Lim Soo-kyung vietti jonkin aikaa hiljaiselämää. Hän oli uutisotsikoissa jälleen kerran vuonna 2005, kun hänen Filippiineillä opiskelemassa ollut poikansa hukkui hotellin uima-altaaseen. Tapaturma johti alatyylisiin puheenvuoroihin, joissa tapahtumaa kuvailtiin oikeutetuksi Lim Soo-kyungin petturuuden takia. Sittemmin useita henkilöitä syytettiin ja tuomittiin vastaavista kommenteista.
Lim Soo-kyung on sittemmin ottanut osaa politiikkaan. Huhtikuussa 2012 hänet valittiin Etelä-Korean 19. kansalliskokoukseen Yhdistyneen demokraattisen puolueen edustajana. Puoluetta on kuvailtu vasemmistolaiseksi ja jokseenkin kansallismieliseksi. Lim Soo-kyung herätti kohua hänen kuvailtuaan pohjoiskorealaista pakolaista petturiksi. Hän itse tosin sanoi myöhemmin sanomansa olleen irti otettu asiayhteydestään.
Teoksia

DMZ Crossing: Performing Emotional Citizenship Along the Korean Border.  Columbia University Press, 2014.  ISBN 9780231537261.  (englanniksi)